joelniklaus/EU_Wikipedias huggingface dataset:
Find Your Love

"Find Your Love" ir kanādiešu dziedātāja Drake dziesma. Dziesmu sarakstīja Dreiks kopā ar Patriku Reinoldu, Džefu Baskeru un Kanje Vestu, bet producēja Dreiks kopā ar Džefu Baskeru, Kanje Vestu un No I.D.. Dziesma ir otrais singls no viņa debijas albuma Thank Me Later. Dziesmu pa radio stacijām sāka atskaņot 2010. gada 28. aprīlī, bet digitālai lejupielādei izdota 2010. gada 5. maijā. 

Dziesma ir producēta līdzīgā stilā, kā Kanje Vesta albuma 808s & Heartbreak dziesmas, un tā ieguva pārsvarā labus kritiķu vērtējumus. Dziesma debitēja ASV top četrdesmit. Dziesmai arī ir videoklips, kurš uzņemts Jamaikā.

Topu pozīcijas

Atsauces

Ārējās saites 
 Videoklips

2010. gada singli
Drake dziesmas
Amanda Bainsa

Amanda Laura Bainsa (; dzimusi  Tausandoksā, Kalifornijas štatā, ASV) ir amerikāņu aktrise, dziedātāja. Bijusī TV šova "All That" dalībniece. Savu karjeru sākusi 1993. gadā. Plašāku publikas ievērību guvusi vadīdama savu TV programmu The Amanda Show Nickelodeon. Taču 2000. gadu sākumā sākusi piedalīties dažādu seriālu veidošanā. Vēl ir filmējusies filmās "Viņa ir viņš" (2006), "Matu laka" (2007), "Ko vēlas meitene" (2003).

Filmogrāfija 
 2002: "Lielais, resnais melis" (Big Fat Liar)
 2003: "Ko vēlas meitene" (What a Girl Wants)
 2003: "Sivēntiņa lieliskais piedzīvojums" (Charlotte's Web 2: Wilbur's Great Adventure)
 2005: "Roboti" (Robots)
 2005: Love Wrecked
 2006: "Viņa ir viņš" (She's the Man)
 2007: "Matu laka" (Hairspray)
 2007: "Sniegbaltīte" (Sydney White)
 2010: "Vieglas uzvedības teicamniece" (Easy A)

Ārējās saites 

1986. gadā dzimušie
Amerikāņu kinoaktrises
Ebreji
Ebreju kinoaktieri
Karijs (nozīmju atdalīšana)

Karijs var būt:

 karijs (garšviela) — garšvielu maisījums;
 Karijs (uzvārds).

Uzvārdi
Indras pagasts

Indras pagasts ir viena no Krāslavas novada administratīvajām teritorijām, Baltkrievijas pierobežā. Robežojas ar sava novada Piedrujas, Kalniešu un Robežnieku pagastiem, kā arī Baltkrievijas Vitebskas apgabala Verhņadzvinskas rajonu.

Daba

Hidrogrāfija 
Upes: Gorodiščes upīte (Izovka), Krutovka, Seļica.

Ezeri: Baltais ezers (Beloje), Dolgojes ezers, Garais ezers, Izovas ezers, Krakļinka, Krugļeņkoje, Maksimovas ezers, Melnezers (Čornoje), Ostrovnas ezers, Saveiku ezers.

Vēsture 
Pēc miera līguma ar Krieviju noslēgšanas 1920. gada augustā Pridruiskas (Piedrujas) pagasts (Придруйская) un daļa Suškovas pagasta (Сушковская; ), kas arī tika piedalīta pagastam, no Drisas apriņķa tika pievienoti Daugavpils apriņķim Latvijā. Līdz 1920. gada agrārajai reformai tagadējā Indras pagasta teritorijā atradās Balbinavas un Dvorčānu muižas. 

1939. gadā Daugavpils apriņķa Piedrujas pagastu (platība 1935. gadā - 164,86 km²) pārdēvēja par Indras pagastu (1937. gadā 6793 iedzīvotāji), kas aizņēma tagadējo Indras un Piedrujas pagastu teritoriju. 

1945. gadā pagastā izveidoja Dvorčānu, Indras, Ķeļavas, Kuzmiņu, Piedrujas un Voicuļevas ciema padomes, bet pagastu 1949. gadā likvidēja. Krāslavas rajona Indras ciemam 1950. gadā pievienoja likvidēto Kuzmiņu ciemu, 1961. gadā - likvidēto Voicuļevas ciemu.

1990. gadā ciemu reorganizēja par pagastu. 2009. gadā Indras pagastu kā administratīvo teritoriju iekļāva Krāslavas novadā. Pagasts aizņem bijušā Piedrujas (Indras) pagasta ziemeļdaļu.

Iedzīvotāji

Iedzīvotāju skaita izmaiņas

Apdzīvotās vietas 
Lielākās apdzīvotās vietas ir Indra (pagasta centrs), Vaicuļeva, Vaivodi, Dargeļeva, Beloje, Rusakova, Gorodišče, Čornoje, Ostrovna.

Saimniecība

Transports

Izglītība un kultūra

Atsauces 

Latgale
Krāslavas novada pagasti
Šenona Volkere

Šenona Volkere (Shannon Walker, dzimusi ) ir ASV Nacionālās aeronautikas un kosmosa administrācijas (NASA) astronaute, zinātniece. Viņa ir precējusies ar Austrālijā dzimušo astronautu Endiju Tomasu.

Volkeres pirmais kosmiskais lidojums sākās  kosmosa kuģī Sojuz TMA-19, lai piedalītos SKS 24. ekspedīcijā. Vēlāk viņa bija 25. ekspedīcijas sastāvā. Uz zemi atgriezās .

Otro reizi kosmosā Volkere devās 2020. gada 16. novembrī, esot kosmosa kuģa SpaceX Crew-1 misijas speciālistam. Viņa bija Starptautiskās kosmosa stacijas 64. ekspedīcijas lidojuma inženiere, 65. ekspedīcijas komandiere. Uz zemes viņa atgriezās 2021. gada 2. maijā.

Kosmisko lidojumu kopsavilkums:

Ārējās saites 
 NASA Astronaut Shannon Walker NASA 
 Шеннон Уолкер astronaut.ru 

ASV astronauti
Kosmonautes
NASA astronauti
Teksasā dzimušie
Valters Samuels

Valters Adrians Samuels (), dzimis Valters Adrians Luhans (Wálter Adrián Luján; ), ir bijušais ebreju izcelsmes Argentīnas futbola aizsargs.

Argentīnas futbola izlasi pārstāvēja no 1999. līdz 2010. gadam. Tās sastāvā ir piedalījies 2002. un 2010. gada FIFA Pasaules kausos.

Sasniegumi 
Boca Juniors

 Argentīnas pirmā divīzija: 1998, 1999
 Copa Libertadores: 2000

AS Roma

 Serie A: 2000–01
 Supercoppa Italiana: 2001

Internazionale

 Serie A: 2005–06, 2006–07, 2007–08, 2008–09, 2009–10
 Coppa Italia: 2005–06, 2009–10, 2010–11
 Supercoppa Italiana: 2005, 2006, 2008, 2010
 UEFA Čempionu līga: 2009–10

Basel

 Šveices Superlīga: 2014–15, 2015–16

Argentīna

 FIFA U-20 Pasaules kauss: 1997

Individuālie sasniegumi

 Serie A gada labākais aizsargs: 2010

Ārējās saites 

1978. gadā dzimušie
Kordovas provincē (Argentīna) dzimušie
Argentīnas futbolisti
Argentīnas izlases futbolisti
2002. gada FIFA Pasaules kausa spēlētāji
2010. gada FIFA Pasaules kausa spēlētāji
AS Roma spēlētāji
Madrides "Real" spēlētāji
Milānas "Internazionale" spēlētāji
FC Basel spēlētāji
1920. gada vasaras olimpiskās spēles

1920. gada vasaras olimpiskās spēles bija septītās vasaras olimpiskās spēles. Tās no 1920. gada  līdz  notika Beļģijas pilsētā Antverpenē. Oficiāli spēles atklāja Alberts I. Šīs bija pirmās olimpiskās spēles pēc Pirmā Pasaules kara beigām. Antverpenei tiesības rīkot spēles tika piešķirtas par pilsētas iedzīvotāju paciestajām sāpēm Pirmā Pasaules kara laikā. Olimpiādē pirmo reizi ar atsevišķām komandām piedalījās Argentīna, Brazīlija, Čehoslovākija, Igaunija, Monako un Serbu, Horvātu un Slovēņu karaliste, bet nepiedalījās Pirmajā pasaules karā uzvarētās Centrālās lielvalstis un Padomju Krievija.

Antverpenes olimpiskajās spēlēs piedalījās 29 valstis, kuras pārstāvēja 2626 sportisti. Kopumā tika sadalīti 154 medaļu komplekts 22 sporta veidos.

Interesanti fakti 
 Antverpenē pirmo reizi mastā tika uzvilkts karogs ar pieciem apļiem.
 beļģu paukotājs Vikors Buans bija pirmais sportists, kurš dalībnieku vārdā deva olimpisko zvērestu.
 Otrās vietas ieguvējs 1500 m skrējienā brits Filips Noels - Beikers, būdams atbruņošanās eksperts, saņēma Nobela miera prēmiju.

Medaļu kopvērtējums

Skatīt arī 
 Olimpiskās spēles
 Vasaras olimpiskās spēles
 Starptautiskās Olimpiskās komitejas valstu un teritoriju kodi

Ārējās saites 

 SOK jumtalapa par Antverpenes olimpiskajām spēlēm 
 Sports-Reference profils 

1920. gada vasaras olimpiskās spēles
Beļģija olimpiskajās spēlēs
Antverpene
Arturs Ešs

Arturs Roberts Ešs Juniors (; dzimis  Ričmondā, Virdžīnijas štatā, ASV, miris  Ņujorkā, Ņujorkas štatā, ASV) bija profesionāls amerikāņu tenisists. Savas karjeras laikā viņš izcīnīja trīs Grand Slam titulus. A. Ešs ir vienīgais afroamerikānis, kas triumfējis Vimbldonā, ASV un Austrālijas Atklātajos čempionātos.

1979. gadā Džeks Krāmers savā autorbiogrāfijā iekļāva A. Ešu starp 21 izcilāko spēlētāju tenisa vēsturē.

Biogrāfija 
Arturs Roberts Ešs dzimis un audzis Ričmondā, Virdžīnijā. Viņš kļuva par pirmo nēģeru izcelsmes tenisistu, kurš guva ievērojamus panākumus, savā karjerā uzvarot 3 Grand Slam turnīros. Karjera ilga no 1966. līdz 1980. gadam. 1969. gadā viņš tika atzīts par labāko sportistu Amerikas Savienotajās Valstīs. 1979. gadā smaga sirdslēkmes dēļ viņš bija spiests pārtraukt karjeru.

1983. gadā sirds operācijas laikā, pārlejot asinis, viņa ķermenī iekļuva AIDS vīruss. Tomēr viņš par to uzzināja tikai 1988. gadā veiktās smadzeņu operācijas laikā. Visu atlikušo dzīvi viņš veltīja cīņai pret AIDS un izveidoja HIV profilakses fondu.

Viņš nomira sestdien, 1993. gada 6. februārī Ņujorkā no pneimonijas, ar kuru AIDS novājinātais ķermenis nespēja tikt galā. Apbedīts Ričmondā.

Apbalvojumi un pagodinājumi 
 ASV tenisa asociācijas Billijas Džīnas Kingas nacionālā tenisa centra centrālais korts ir nosaukts par Artura  Eša stadionu. Šis ir plašākais korts pasaulē (22547 skatītāju vietas)..
 1985. gadā Ešs tika uzņemts Starptautiskajā tenisa slavas zālē.
 1993. gada 20. jūnijā ASV prezidents Bills Klintons piešķīra Arturam Ešam (pēcnāves) Prezidenta Brīvības medaļu.

Karjeras statistika

Grand Slam fināli

Uzvaras

Zaudējumi

Vietas Grand Slam turnīros 

1 1977. gadā Austrālijas atklātais čempionāts notika divreiz — janvārī un decembrī.

Atsauces

Ārējās saites 

  

1943. gadā dzimušie
1993. gadā mirušie
Virdžīnijā dzimušie
ASV tenisisti
Angolas basketbola izlase

Angolas basketbola izlase ir nacionālā basketbola komanda, kas pārstāv Angolas Republiku starptautiskās basketbola sacensībās, tādās kā Āfrikas čempionāts, Pasaules čempionāts, Olimpiskās spēles. Pašlaik Angolas izlase FIBA Pasaules izlašu rangā ieņem 33. vietu. Angolas izlases labākais panākums ir 11 uzvaras Āfrikas čempionātā.

Panākumi

Olimpiskajās spēlēs 
 1992: 10
 1996: 11
 2000: 12
 2004: 12
 2008: 12
 2020:nekvalificējās

Pasaules čempionātos 
 1986: 20
 1990: 13
 1994: 16
 2002: 11
 2006: 9
 2010: 15
 2014: 17
 2019: 27

Atsauces

Ārējās saites 
 Africabasket profils 

Basketbola izlases
Basketbols Angolā
Brazīlijas basketbola izlase

Brazīlijas basketbola izlase ir komanda, kas pārstāv Brazīliju tādās starptautiskās basketbola sacensībās kā Olimpiskās spēles, Pasaules čempionāts un Amerikas čempionāts.

Izlases lielākais panākums ir zelts divos Pasaules čempionātos.

Pašlaik (2012. gada marts) Brazīlijas izlase FIBA Pasaules izlašu rangā ieņem 13. vietu.

Sasniegumi

Atsauces

Ārējās saites 
 

Basketbola izlases
Basketbols Brazīlijā
Izvaltas pagasts

Izvaltas pagasts ir viena no Krāslavas novada administratīvajām teritorijām. Robežojas ar sava novada Ūdrīšu, Kombuļu, Grāveru un Šķeltovas pagastiem un Augšdaugavas novada Ambeļu, Biķernieku un Naujenes pagastiem.

Daba

Hidrogrāfija 
Upes: Lābiņu upeite, Šaltupe.

Ezeri: Muļdeņa, Sargavas ezers.

Vēsture 
1935. gadā Daugavpils apriņķa Izvaltas pagasta (līdz 1925. gadam Izvoltas pagasts) platība bija 133,6 km² un tajā dzīvoja 7333 iedzīvotāji. 1945. gadā pagastā izveidoja Izvaltas, Kozlišku, Peipiņu, Sprukstu, Staškevicu, Stivriņu un Šķeltovas ciema padomes, bet pagastu 1949. gadā likvidēja. Krāslavas rajona Izvaltas ciemam 1954. gadā pievienoja likvidēto Borovkas ciemu, 1959. gadā padomju saimniecības «Krāslava» teritoriju pievienoja Ūdrīšu ciemam, 1961. gadā pievienoja likvidēto Veiguļu un Šķeltovas ciemu kolhoza «Cīņa» teritoriju, 1977. gadā pievienoja daļu Biķernieku ciema teritorijas. 1990. gadā ciemu reorganizēja par pagastu. 2009. gadā Izvaltas pagastu kā administratīvo teritoriju iekļāva Krāslavas novadā.

Iedzīvotāji

Apdzīvotās vietas 
Lielākas apdzīvotās vietas ir Izvalta (pagasta centrs), Liukāni, Meža Japini, Lielie Valaiņi, Beržine, Mazie Suveizdi.

Saimniecība

Transports

Izglītība un kultūra

Atsauces 

Latgale
Krāslavas novada pagasti
Megana Foksa

Megana Denīze Foksa (; dzimusi  Okridžā, Tenesī štatā, ASV) ir amerikāņu aktrise un modele.

Aktrises karjeru sāka 2001. gadā ar mazām lomām dažādos TV seriālos un filmās, tai skaitā viņā tēloja populārajā seriālā "Ticēt un cerēt" (Hope and Faith). Kinoaktrises karjeru sāka 2004. gadā ar lomu filmā "Skatuves zvaigzne" (Confessions of a Teenage Drama Queen). Taču lielāko skatītāju ievērību viņa guva, filmēdamās filmā "Transformeri", par ko tika vairākkārt nominēta Teen Choice Awards balvām, filmējusies arī turpinājumā — "Transformeri 2: Pieveikto atriebība". 2009. gadā viņa attēloja galveno personāžu filmā "Dženiferas augums" (Jennifer's Body). 2014. gadā atveidoja Eiprilas O'Nīlas lomu filmā "Bruņurupuči nindzjas" (Teenage Mutant Ninja Turtles, 2014) un turpinājumā "Bruņurupuči nindzjas 2" (Teenage Mutant Ninja Turtles: Out of the Shadows, 2016).

Megana Foksa ir atzīta par sekssimbolu tādos žurnālos kā Maxim, Rolling Stone un FHM.

Atsauces

Ārējās saites 

1986. gadā dzimušie
Tenesī dzimušie
Amerikāņu kinoaktrises
Britānija Snova

Britānija Snova (; dzimusi  Tampabejā, Floridas štatā, ASV) ir amerikāņu aktrise. Ir filmējusies tādās filmās kā Guiding Light, "Matu laka", Prom Night, "Auklis" (The Pacifier), "Džonam Takeram ir jāmirst", "Pirmklasīgās", "Pirmklasīgās 2" un "Pirmklasīgās 3". Ir piedalījusies vairāku mūzikas videoklipu filmēšanā.

Ārējās saites 

1986. gadā dzimušie
Amerikāņu kinoaktrises
Drū Berimora

{{Aktiera infokaste
 | vārds                   = Drū Berimora
 | vārds_orig              = Drew Barrymore
 | attēls                  = Drew Barrymore Berlin 2014.jpg
 | attēla izmērs           = 
 | komentārs               = Drū Berimora 2014. gadā filmas "Kopā pret pašu gribu" pirmizrādē Ņujorkā
 | dz. vārds               = 
 | dz. datums              = 
 | dz. vieta               = 
 | miršanas datums         = 
 | miršanas vieta          = 
 | citi vārdi              = 
 | nodarbošanās            = aktrise, kinoproducente
 | darbības gadi           = 1978—pašlaik
 | dzīvesbiedrs            = 
 | mājaslapa               = www.drewbarrymore.com
 | akadēmijasbalva         = 
 | afibalva                = 
 | arielabalva             = 
 | BFTMAbalva              = 
 | cēzarabalva             = 
 | emibalva                = 
 | filmfarebalva           = 
 | geminibalva             = 
 | zeltateļabalva          = 
 | zeltaglobusabalva       = 2010: labākā aktrise miniseriālā vai TV filmā ('Grey Gardens, 2009).
 | zeltaavenesbalva        = 
 | gojasbalva              = 
 | gremībalva              = 
 | iftbalva                = 
 | lorensaolivjēbalva      = 
 | NAACPbalva              = 
 | nacionālāsfilmasbalva   = 
 | SAGbalva                = 
 | tonijasbalva            = 
 | apbalvojumi             =
 |dzimums                  = S 
}}

Drū Berimora (; dzimusi  Kalversitijā, Kalifornijas štatā, ASV) ir amerikāņu aktrise, kinoproducente un režisore.

Berimoras vectēvs ir slavenais aktieris Džons Berimors, pati Drū dzimusi aktieru Džona Drū Berimora un Jaidas Berimoras ģimenē. Viņas pirmā loma bija filmā Altered States 1980. gadā. Viņa ātri kļuva par vienu no Holivudas populārākajām bērnu aktrisēm. Ir filmējusies tādās filmās kā "Citplanētietis" (1982), "Betmens uz mūžu" (1995), "Čārlija eņģeļi" (2000), "Čārlija eņģeļi: Pilna jauda" (2003), "Kārtējais pirmais randiņš" (2004). Drū Berimora ir saņēmusi vairākus apbalvojumus, tai skaitā Zelta globusa balvu par lomu TV filmā Grey Gardens'' (2009).

Berimorai ir bijušas problēmas ar alkoholu un narkotikām.

Atsauces

Ārējās saites 

  

1975. gadā dzimušie
Kalifornijā dzimušie
Amerikāņu kinoaktrises
Amerikāņu kinorežisores
ASV kinoproducenti
Zelta globusa balvas ieguvēji
Jānis Grodums

Jānis Grodums (dzimis , miris ) bija latviešu mūziķis, Liepājas rokgrupas "Līvi" vokālists un basģitārists.

Biogrāfija 
Jānis dzimis Gunāra un Ausmas Grodumu ģimenē. Par mūziku interesējies jau no bērnības, klausīdamies tai skaitā ārzemju grupu ierakstus. Ceturtajā klasē sāka apmeklēt ģitārspēles pulciņu, vēlāk uzstājās skolas ballītēs. Pēc 8. klases iestājās Liepājas mūzikas skolā, kur mācījās kordiriģentu klasē. Grupai "Līvi" Jānis Grodums pievienojās 18 gadu vecumā 1976. gadā, kļūstot par basģitāristu, un bija grupas jaunākais dalībnieks. Grupas vadītājs Juris Pavītols Jāni izvēlējies tāpēc, ka viņa māte bijusi jaunuzceltās Metalurgu kultūras pils vadītāja — šeit grupa bija radusi patvērumu.

1980. gados, neraugoties uz savu ķērcošo balsi, J. Grodums bija atsevišķu "Līvu" dziesmu galvenais vokālists (dziesmas "Dzimtā valoda", "Ozolam" u.c.). 1990. gadu vidū, pēc Aivara Brīzes aiziešanas no "Līviem", Jānis Grodums kļuva par "Līvu" vienīgo vadošo vokālistu.No 1991g.-1993.g.dzied un spelē basģitāru kopā ar Kriššu Leonu Silcērpu,Imantu Valmani(vēlak Guntaru Mucenieku)un Ainaru Pūpolu, grupā Whiskey banddaudz koncertē Dānijā,piedalās festivālos Liepājas dzintars,Saldus saule,Bildes,Kopenhāgenas karnevalā...Ieraksti :Take to the botle,On the stage,Populārākas dziesmas Netīrais Džons,Vecās klavieres,You are my Angel

Jānis Grodums aizrāvies ne tikai ar mūziku, bet arī ar fotografēšanu. Interese par fotografēšanu Jānim bijusi jau bērnības gados, taču pēc ilgāka pārtraukuma tai viņš atkal pievērsies tikai nejaušības dēļ — ieraudzījis Liepājā skaistu barokālu balkoniņu un gribējis to iemūžināt. Kopš tā brīža fotomākslas aizrautība viņu pārņēmusi ar jaunu sparu. 2010. gadā Liepājā norisinājās Groduma pirmā personālizstāde.

Mūziķis nomira  Rīgā no hepatīta.

Privātā dzīve 
J. Grodums cīnījies ar alkoholismu. Mūziķim bijušas vairākas attiecības, nereti īstermiņa un vienlaikus, izpelnoties "pleiboja" slavu taču precējies bijis tikai vienreiz — ar Intu Grodumu, ar kuru laulībā nodzīvojis 15 gadus. No šis laulības ir dēls Elviss Grodums (dzimis 1978. gadā) un meita Kristīne. Ir arī ārlaulības dēls. Pēdējos divus dzīves gadus Jānis bija kopā ar modes mākslinieci Elitu Patmalnieci.

Diskogrāfija

Ar Līviem 

Studijas albumi
 Aprīļa pilieni (EP) (1985)
 Iedomu pilsēta (1986)
 Līvi (1988)
 K.M.K.V.P. (1996)
 Viva (1998)
 2001 (2000)
 Pāri visam (2004)

Koncertieraksti
 Līvi dzīvi (1994)
 Spoku koks (1994)

Izlases
 Karogi (1994)
 20 gadu jubilejas izdevums (box set) (1996)
 Bailes par ziņģēm (1997)
 Līvi Zelts I (2002)
 Dziesmu izlase 1995-2005 (2005)
 Iedomu pilsēta/Aprīļa pilieni (2006)
 Kurzemei - saules ceļš + Līvi dzīvi (2006)
 dziesmas Jāņa groduma balsī-"Nezāles neiznīkst" (2010)

Videogrāfija
 Līvi & Liepājas simfoniskais orķestris: Koncerts bildēs 2004 DVD (2005)
 Līvi & simfoniskais orķestris:jubilejas koncerts 2006 DVD(2011)

Atsauces

Ārējās saites 

1958. gadā dzimušie
Liepājā dzimušie
2010. gadā mirušie
Latvijas basģitāristi
Latviešu dziedātāji
Kalniešu pagasts

Kalniešu pagasts ir viena no Krāslavas novada administratīvajām teritorijām tā vidienē, Daugavas labajā krastā. Robežojas ar sava novada Krāslavas, Skaistas, Robežnieku, Indras, Piedrujas pagastiem un pa Daugavu ar Kaplavas pagastu.

Daba

Hidrogrāfija 
Upes: Lileja, Solodka, Stirna, Šaltupe, Tabakerka, Zīmeļa.

Ezeri: Apeineišu ezers, Calms, Čaupu ezers, Dauguļu ezers (Šterenberga ezers), Dolģiņkoje, Dorotpoles ezers, Dziļais ezers), Gluhoje, Krugļeņkoje, Lukštānu ezers, Maču ezers, Mazais Dorotpoles ezers, Mjaļina, Noviku ezers, Paslava, Prūdeņš, Purva ezers, Riņģis (Rinču ezers), Silavu ezers, Stirns, Šlapuks, Trestišku ezers, Ustubnīks, Vaičuku ezers, Vikaiņu ezers, Zīmeļs.

Vēsture 
1471. gadā Indricas ordeņa nocietinājumā notika Daugavpils komtura un Rēzeknes fogta sarunas ar Lietuvas dižkunigaitijai pakļauto Polockas vaivadu.  

17. gadsimtā tika uzcelta Indricas katoļu baznīca.
Līdz 1920. gada agrārajai reformai tagadējā Kalniešu pagasta teritorijā atradās Baltiņu, Indricas, Mazindricas, Stirnišķu un Taulinovas muižas. 

1945. gadā Daugavpils apriņķa Skaistas pagastā izveidoja Kalniešu ciema padomi. Krāslavas rajona Kalniešu ciemam 1950. gadā pievienoja likvidēto Niedrītes ciemu, 1960. gadā — Baltiņu ciema kolhoza «Daugava» teritoriju, 1965. gadā — Krāslavas ciema kolhoza «Daugava» teritoriju, 1966. gadā — likvidēto Baltiņu ciemu.

1990. gadā ciemu reorganizēja par pagastu. 2009. gadā Kalniešu pagastu kā administratīvo teritoriju iekļāva Krāslavas novadā.

Iedzīvotāji

Apdzīvotās vietas 
Lielākās apdzīvotās vietas ir Kalnieši (pagasta centrs), Andžāni.

Saimniecība

Transports

Izglītība un kultūra

Atsauces 

Latgale
Krāslavas novada pagasti
Sigulda (stacija)

Sigulda ir dzelzceļa stacija Siguldā, dzelzceļa līnijā Rīga—Lugaži. Siguldas stacija ir dīzeļvilcienu maršruta Rīga—Sigulda galapunkts un šeit pietur arī Valmieras un Valgas maršrutu dīzeļvilcieni. Sigulda ir C biļešu zonas gala stacija. Stacijā darbojas biļešu kase. Maksa par braucienu no Rīgas līdz Siguldai ir 1,89 eiro (2022).

Vēsture 
Siguldas stacija (Segewold, Зегеволд) tika ierīkota līdz ar dzelzceļa līnijas dzelzceļa līnijas Rīga—Pleskava izbūvi. 1925. gadā pēc arhitekta, profesora Pētera Federa projekta uzbūvēta Latvijas lepnākā stacijas ēka. Otrā pasaules kara laikā tā tika iznīcināta. Tagadējā stacijas ēka uzbūvēta 1950. gadā. 

Stacija 2012.—2014. gadā rekonstruēta, izbūvēti divi jauni un paaugstināti peroni. Uzgaidāmā telpa arī ir izremontēta un stacija apvienota ar Siguldas autoostu (autoostas kases slēgta). Stacijas ēkā atrodas Siguldas tūrisma informācijas centrs, Siguldas novada pašvaldības policija, veikals "Narvesen".

Līdz 1948. gadam starp Siguldu un Līgatni pastāvēja stacija Vildoga.

Pasažieru pārvadājumi

Vēsturiski attēli

Attēlu galerija

Ārējās saites 
 Siguldas vecā stacija

Atsauces un piezīmes 

Dzelzceļa stacijas Latvijā
Dzelzceļa līnijas Rīga—Lugaži stacijas un pieturas punkti
Sigulda
Hiphopa dejas

Dejošana mūsdienās ir ļoti populāra, un varētu pat teikt, ka piemērota visām vecuma grupām, lai gan visbiežāk ar šo dejošanas stilu aizraujas bērni un jaunieši. Ar hiphopu saistās breikošana, dīdžejošana, grafiti un arī repošana. Hiphops ir arī, kā mūzikas žanrs, ko visbiežāk izpilda mūsdienu jaunie mākslinieki visā pasaulē. Šis mūzikas un kustības stils aizsākās Ņujorkā, precīzāk Bronksā. Tas radās 1969. gadā. Ar to pirmie sāka aizrauties melnādainie cilvēki, viņi mācījās gan breikot, gan repot, gan zīmēt grafiti uz māju sienām un citām vietām. Hiphopa sacensības toreiz notika uz ielām, un hiphops tika iesaukts par "ielu dejošanu". Hiphopa kustības tiek balstītas uz mūzikas ritmu, ko apgūst pakāpeniski un ilgstoši. Hiphopa mūzikai ir ļoti daudz žanru, un pie katra žanra kustības atšķiras gan fiziskā, gan vizuālā ziņā. Hiphopa kultūra ir viena no visizplatītākajām pasaulē. Šai kultūrai pat piederas savs ģērbšanās stils.

Hiphops
Expo 2010

Expo 2010 (oficiālais nosaukums 2010 Expo; ; ) bija pasaules izstāde, kas notika Šanhajā no 2010. gada 1. maija līdz 31. oktobrim. Šīs Expo izstādes ekspozīciju tēma un devīze bija "Labāka pilsēta - Labāka dzīve". Tajā piedalījās 190 valstis un vairāk nekā 50 dažādas organizācijas.

Uz Expo 2010 logo attēlota ķīnzīme 世 (, ar nozīmi "pasaule", kā arī "laikmets"). Šī Expo izstāde bija visdārgākā izstāde vēsturē. Expo 2010 platība Huanpu upes abos krastos bija 5,28 kvadrātkilometru.

Talismans 

Šanhajas “Expo 2010” talismans ir Haibao (, ( ar nozīmi "jūras bagātība"). Tās pamatā ir ķīniešu cilvēka vai personas rakstzīme "人" ().

Paviljoni

Paviljonu tēmas 
Paviljoniem bija piecas galvenās tēmas, kas parādīja dažādus pilsētas attīstības aspektus. Šīs tēmas bija Pilsētas pēdas, Pilsētas planēta, Pilsētas iedzīvotāji, Pilsētu tirdzniecība un Pilsētu sapņi.

Valstu paviljoni 
Šādām valstīm bija savi paviljoni izstādē Expo 2010: Apvienotie Arābu Emirāti, Alžīrija, Angola, Argentīna, ASV, Austrālija, Austrija, Bangladeša, Baltkrievija, Beļģija, Bosnija un Hercegovina, Brazīlija, Bruneja, Čehija, Čīle, Dānija, Dienvidāfrika, Dienvidkoreja, Ēģipte, Filipīnas, Francija, Grieķija, Honkonga, Horvātija, Igaunija, Indija, Indonēzija, Irāna, Īrija, Itālija, Izraēla, Īslande, Japāna, Jaunzēlande, Kanāda, Kambodža, Kazahstāna, Kolumbija, Kostarika, Krievija, Kuba, Ķīna, Latvija, Lielbritānija, Libāna, Lībija, Lietuva, Luksemburga, Makao, Malaizija, Malta, Maroka, Meksika, Mjanma, Monako, Nepāla, Nīderlande, Nigērija, Norvēģija, Omāna, Pakistāna, Peru, Polija, Portugāle, Rumānija, Saūda Arābija, Serbija, Singapūra, Slovākija, Slovēnija, Somija, Spānija, Šrilanka, Šveice, Taivāna, Taizeme, Tunisija, Turcija, Turkmenistāna, Ungārija, Ukraina, Uzbekistāna, Vācija, Venecuēla, Vjetnama, Ziemeļkoreja un Zviedrija.

Korporatīvie paviljoni 
Šādiem kooporatīvajiem uzņēmumie bija savi paviljoni izstādē Expo 2010: Coca-Cola paviljons, Informācijas un komunikācijas paviljons, Japānas rūpniecības paviljons, Korejas Republikas biznesa paviljons, Kosmosa paviljons, Ķīnas dzelzceļa paviljons, Ķīnas kuģu būves paviljons, Naftas paviljons un SAIC-GM paviljons.

Latvijas paviljons 

Latvijas paviljonu "Expo 2010" veidoja vēja tuneļu tehnoloģija firma Aerodium. Izstādes laikā firmas pārstāvji un Latvijas Investīciju un attīstības aģentūras vadītājs Andris Ozols apmainījās sasvstarpējiem apvainojumiem krāpšanā un kukuļdošanā. Latvijas paviljons kopā izmaksāja aptuveni 1,8 miljonus latu. Daļu no izmaksām valsts atguva, 2011. gada janvārī par 625 600 latiem izsolē pārdodot paviljona vēja tuneli. Par paviljona vizuālās identitātes izstrādāšanu reklāmas aģentūra "Asketic" saņēma ADwards 2011 Grafiskā dizaina sadaļas augstākās šķiras apbalvojumu.

Atsauces 

Expo 2010
2010. gads
Kombuļu pagasts

Kombuļu pagasts ir viena no Krāslavas novada administratīvajām teritorijām. Robežojas ar sava novada Izvaltas, Ūdrīšu, Krāslavas, Skaistas, Aulejas un Grāveru pagastiem.

Daba

Hidrogrāfija 
Upes: Dubna, Staņupeite.

Ezeri: Ašars, Ārdavs, Drīdzis, Dubiņs, Gribuļu ezers, Guļbiņa ezers, Ildzs, Joda ezers, Kombuļa ezers, Korkliņs, Lejs, Nameņš, Ots, Saules ezers, Sauleskalna ezers, Seklis, Solnas ezers, Zubru ezers.

Vēsture 
1920. gada zemes reformas gaitā Kambuļu muižu sadalīja 168 vienībās 2269 ha kopplatībā. 
1945. gadā Daugavpils apriņķa Krāslavas pagastā izveidoja Kombuļu ciema padomi. Krāslavas rajona Kombuļu ciemam 1959. gadā pievienoja likvidēto Ludzīšu ciemu. 1990. gadā ciemu reorganizēja par pagastu. 2009. gadā Kombuļu pagastu kā administratīvo teritoriju iekļāva Krāslavas novadā.

Iedzīvotāji

Apdzīvotās vietas 
Lielākās apdzīvotās vietas ir Kombuļi (pagasta centrs), Soleimi.

Ievērojamas personības 
 Konstantīns Budkēvičs (1867—1923), katoļu priesteris, nogalināts PSRS represiju laikā.

Saimniecība

Transports

Izglītība un kultūra

Atsauces 

Latgale
Krāslavas novada pagasti
 
Krāslavas pagasts
Memfisa (ASV)

Memfisa () ir pilsēta ASV, Tenesī štatā. Misisipi kreisajā krastā. Viens no lielākajiem valsts dienvidaustrumu reģiona ekonomiskajiem centriem. Ar vairāk nekā 600 000 iedzīvotāju Memfisa ir lielākā pilsēta štatā un lielākā pilsēta Misisipi krastos.

Tūrisms

Ievērojamas vietas 
 Bīla iela – nozīmīga vieta pilsētas vēsturē, kā arī blūza vēsturē. Ielu izpildītāji spēlē dzīvo mūziku, un bāri un klubi piedāvā dzīvās izklaides.
 Greislenda – Elvisa Preslija privātā rezidence
 Memfisas zooloģiskais dārzs - piedāvā zīdītāju, putnu, zivju un abinieku eksponātus.
 Peabody viesnīca — pazīstama ar "Peabody Ducks" uz viesnīcas jumta.
 Sun Studio – ierakstu studija, kas atvērta 1950. gadā; tagad tajā atrodas arī muzejs.
 Orpheum Theatre — piedāvā Brodvejas izrādes, Memfisas baletu un Memfisas operu.
 The New Daisy Theatre – koncertu norises vieta, kas atrodas Bīla ielā.
 Mud Island Amphitheater – koncertu norises vieta.
 Memfisas piramīda – atrodas pasaulē lielākie Bass Pro veikali, skatu laukums, restorāni, boulinga zāle, akvārijs un viesnīca.
Citas Memfisas apskates vietas ir Liberty Bowl memoriālais stadions, FedExForum un Misisipi upes laivu dienas kruīzi.

Ievērojamas personības 
Memfisā ir dzimuši vai dzīvojuši:
 Morgans Frīmens (angļu: Morgan Freeman; 1937) ir amerikāņu kinoaktieris, režisors, aviators un teicējs.

Atsauces

Ārējās saites 

Tenesī pilsētas
Zemitāni (stacija)

Zemitāni ir dzelzceļa stacija Rīgā, Vidzemes priekšpilsētā, Purvciema apkaimē, pie Grīziņkalna robežas. Zemitānu stacijas sliežu ceļus šķērso Zemitānu dzelzceļa pārvads, kā arī atsevišķs gājēju tiltiņš. Zemitānu stacijā pietur dīzeļvilcieni, kas kursē līnijā Rīga—Lugaži maršrutos Rīga—Sigulda, Rīga—Cēsis, Rīga—Valmiera un Rīga—Valga, kā arī  elektrovilcieni  līnijā Zemitāni—Skulte. Šajās līnijās kursē arī kravas vilcieni, bez tam intensīva kravas vilcienu kustība ir līnijā Zemitāni—Jāņavārti—Šķirotava, kura gan ir elektrificēta, taču pasažieru vilcieni tajā nekursē. Stacijā ir vairāki atzarojumi uz tuvējām rūpnīcām un noliktavām. Stacijā darbojas biļešu kase.

Vēsture 
Stacija atvērta 1889. gadā ar nosaukumu Aleksandra Vārti kā jaunuzbūvētā Rīgas—Pleskavas dzelzceļa galastacija, jo šajā vietā Pleskavas dzelzceļa līnija savienojās ar toreizējo Rīgas—Mangaļu dzelzceļu. 1902. gadā uzbūvēja savienojošo līniju Šķirotavas virzienā (toreiz Šķirotavas vēl nebija; līnija savienojās ar līniju Rīga—Daugavpils tās 4. verstī, starp tagadējiem Jāņavārtiem un Vagonu parku). Par Zemitāniem staciju pārdēvēja 1928. gadā par godu Ziemeļlatvijas brigādes komandierim Jorģim Zemitānam. Latvijas okupācijas laikā no 1942. līdz 1945. gadam stacija saucās Rīga-Gaisa tilts (), pēc Otrā pasaules kara tā atguva Zemitānu nosaukumu, bet 1948. gadā par godu sarkanajam partizānam Otomāram Oškalnam to pārdēvēja par Oškalniem.
1995. gadā stacija atkal atguva Zemitānu nosaukumu.

Attēlu galerija

Atsauces

Ārējās saites 

 Zemitānu stacija portālā Cita Rīga
 Zemitānu stacija 1920. gados

Dzelzceļa satiksme Rīgā
Dzelzceļa stacijas Latvijā
Dzelzceļa līnijas Rīga—Lugaži stacijas un pieturas punkti
Dzelzceļa līnijas Zemitāni—Skulte stacijas un pieturas punkti
Baltezers (stacija)

Baltezers ir neizmantots pieturas punkts līnijā Rīga—Lugaži. Tas atrodas Ropažu novada Garkalnes pagastā. Pieturas punkts atrodas netālu no Vidzemes šosejas posma Rīga—Sigulda.

No 2019. gada decembra Baltezera pieturā vilcieni vairs neapstājas. Pieturas punkta ēkā tiek izmantota kā dzīvojamā māja,tajā nav biļešu kases.

Vēsture 
Vilcieni Baltezera stacijā pietur kopš 1904. gada. Pirmā pasaules kara laikā šo staciju sauca par Weissensee, Eisenburg un arī par Neuermühlen. 1919. gadā stacija ieguva nosaukumu Baltezers. Latvijas PSR laikos tas kļuva par pieturas punktu.

Ārējās saites 
 Baltezers. Pasažieri vilciena pieturā, 1926

Atsauces 

Dzelzceļa stacijas Latvijā
Dzelzceļa līnijas Rīga—Lugaži stacijas un pieturas punkti
Ropažu novads
Garkalnes novads
Rādžastāna

Rādžastāna (, Rājasthān; izrunā: ; ; burtiskā tulkojumā "rādžas (valdnieka) zeme") ir viens no Indijas štatiem. Robežojas ar Pakistānu un vēl pieciem citiem Indijas štatiem: Pedžābu, Harjānu, Utarpradēšu, Madhju Pradēšu un Gudžarātu. Rādžastānas platība ir 342 269 km². Administratīvais centrs ir Džajpura, lielākās pilsētas — Džajpura (3 073 349 iedzīvotāji), Džodhpura (1 138 300), Kota (1 001 365), Bīkānera (647 804) un Adžmera (551 101). Arheoloģiskie atradumi liecina, ka cilvēki ir dzīvojuši šajā teritorijā jau pirms 100 tūkstošiem gadu. Rādžastāna ir viens no Indijas vadošajiem štatiem pēc vilnas ieguves daudzuma.

Vēsture 
 
Līdz 1947. gadam britu protektorātā pastāvēja Rādžputānas aģentūra, kuras sastāvā bija 19 nelielas vasaļvalstis: Džaipūra (3,026 miljoni iedzīvotāju), Marvara (2,454 milj.), Mevara (1,852 milj.), Bikanera (1,076 milj.), Alvara (0,861 milj.), Kota (0,788 milj.), Bharatpura (0,559 milj.), Tonka (0,365 milj.), Dholpura (0,292 milj.), Dungarpura (0,261 milj.), Bansvara (0,259 milj.), Sirohi (0,254 milj.), Bundi (0,240 milj.), Karauli (0,161 milj.), Džalavara (0,123 milj.), Kišangarha (0,1 milj.), Džaisalmera (0,08 milj.), Pratapgarha (0,08 milj.) un Šahpura (0,055 milj.), kas pēc Britu Indijas sabrukuma 1947. gada 15. augustā kļuva neatkarīgas.

1948. gada 17. martā Rādžputānas austrumu daļas Alvara, Bharatpura, Dholpura un Kaurauli valstis izveidoja Matsajas savienotos štatus (Matsya Sangha) ar galvaspilsētu Alvaru Indijas Domīnijas sastāvā. 
Savukārt rādžputu pārvaldītās Bansvara, Kušalgarha, Bundi, Kota, Tonka, Džalavara, Partabgarha, Šahpura, Kišangarha un Dungarpura izveidoja Rādžastānas savienību (Rajasthan Sangh), ko pēc Mevaras pievienošanās aprīlī pārdēvēja par Rādžastānas Apvienoto valsti (Sanyukta Rajasthan Sangha), bet pēc Džaipūras, Marvaras, Bikaneras un Džaisalmeras pievienošanās 1949. gada martā pārdēvēja par Lielo Rādžastānu. 
1949. gada 7. aprīlī Lielā Rādžastāna pievienojās Indijas Domīnijai un 1949. gada 15. maijā tika apvienota ar Matsaju Apvienotajā Rādžastānas štatā, ko 1950. gada 26. janvārī pārdēvēja par Rādžastānas štatu. 1956. gada 1. novembrī tam pievienoja Adžmeras štatu.

Ārējās saites 

    

Indijas štati
Hivinkē

Hivinkē () ir pilsēta un pašvaldība Somijas dienvidos, Ūsimā reģionā (agrāk Dienvidsomijas lēnē). Tā atrodas aptuveni 50 km uz ziemeļiem no galvaspilsētas Helsinkiem pie 3. galvenā autoceļa Helsinki-Tampere. Pilsētas tiesības ieguvusi 1960. gadā. Šobrīd Hivinkē dzīvo vairāk nekā 45 000 iedzīvotāju, un tā ir 23. lielākā pilsēta Somijā.

Hivinkē ir mājvieta vienam no desmit lielākajiem celtņu ražotājiem pasaulē uzņēmumam Konecranes. Pašvaldībā izvietota ceturtā lielākā liftu un eskalatoru ražotāja pasaulē Kone rūpnīca un pētniecības centrs.

Vēsture 
Pilsēta pirmo reizi rakstos minēta 16. gadsimtā, kad te atradās krogs un dažas mājas. 19. gadsimtā pilsēta galvenokārt auga  dzelzceļa būvniecības dēļ.

Somijas pilsoņu kara laikā Hivinkē atradās Sarkano somu kontrolē. Pilsētu 21. aprīlī atbrīvoja vācu Baltijas jūras divīzija.

Īsu laiku pēc Otrā pasaules kara Hivinkē lidosta bija galvenā lidosta Somijā.

Atsauces 

Somijas pilsētas
Medicīniskā diagnostika

Diagnostika ir dažādu metožu izmantošana, lai identificētu veselības problēmas.

Kompjuterizētā diagnostika 
Pateicoties straujajai tehnoloģiju attīstībai, šobrīd medicīnā ir pieejamas ļoti plašas kompjuterizētās diagnostikas iespējas. Komjuterizētās diagnostikas mērķis ir padarīt izmeklēšanu pēc iespējas ērtāku, ātrāku un nesāpīgāku.

Datortomogrāfija 

Datortomogrāfija ir (kompjūtertomogrāfija) /grieķiski — „attēls šķērsgriezumā”/ ir sarežģīta iekārta, kas apvieno progresīvākās elektroniskās, mehāniskās un datortehnoloģijas, ar kuru palīdzību var iegūt slāņainu izmeklējamā orgāna struktūras attēlojumu. Atšķirībā no klasiskā rentgenattēla, kur tiek iegūta orgānu ēna, caur kuriem izgājuši rentgena stari, datortomogrāfija parāda izmeklējamā orgāna struktūru telpiskā, 3 dimensiju skatījumā. To panāk, iegūstot vairākus ķermeņa vai izmeklējamā orgāna šķērsgriezuma attēlus ik pēc kāda konkrēta attāluma (piemēram pēc 1 mm), un tas ļauj perfekti izvērtēt izmeklējamā orgāna topogrāfiju: izvietojumu, lielumu, patoloģisko vietu raksturu, saistību ar apkārtējiem orgāniem.

Doplerogrāfija 

Doplerogrāfija ir asinsvadu izmeklēšana, un to veic ar speciālas iekārtas — doplerogrāfa palīdzību. Aparatūra reģistrē asins plūsmas virzienu un ātrumu asinsvados, ļauj spriest par slimībām, ko izraisījušas pārmaiņas un funkcionālais stāvoklis asinsvados. Ar doplerogrāfiju iespējams izmeklēt galvas, sirds, plaušu asinsvadu, kā arī roku un kāju asinsvadus. Doplerogrāfijas izmeklējumus bieži pielieto papildus ehokardiogrāfijas (sirds ultraskaņas) izmeklējumiem, kurus veic uz šīs pašas iekārtas.

Ārējās saites 

Medicīna
Garkalne (stacija)

Garkalne (līdz 2011. gadam Ropaži) ir dzelzceļa stacija Ropažu novada Garkalnes pagasta, Garkalnē. Garkalnes stacijā pietur dīzeļvilcieni, kas kursē līnijā Rīga—Lugaži. Stacijā biļešu kase ir slēgta.

Garkalnes stacija ir vienīgā militārās tehnikas pārkraušanai speciāli paredzētā stacija Latvijā, jo tā atrodas netālu no Ādažu poligona.

Vēsture 
  
 
Staciju ierīkoja līdz ar dzelzceļa izbūvi 1889. gadā, neapdzīvotā mežainā apvidū kā izmaiņas punktu, lai varētu samainīties vilcieni garajā posmā starp Juglas un Inčukalna stacijām. Stacija tika nosaukta par Rodenpois pēc tuvākās lielākās apdzīvotās vietas Rodenpoisas (tagad Ropaži). 

Pirmā pasaules kara laikā kokmateriālu izvešanai no šīs stacijas bija izbūvēti vairāki šaursliežu dzelzceļi. Ap 1916. gadu izbūvēja dzelzceļa līniju 750 mm platumā ar pieturas punktiem Bāliņi – Podkājas – Endzeliņkrogs – Nikolajs – Endzeliņmuiža (tagad Endzeliņi), bet vācu okupācijas laikā arī 600 mm platumā Gaujasmuižas (Ādažu) virzienā. Šaursliežu dzelzceļu ritošā sastāva apkalpošanai stacijā ierīkoja depo. 1919. gadā staciju pārdēvēja par Ropažu staciju.

1980. gadu beigās Valkas virziena līniju bija plānots elektrificēt līdz Siguldai un kontakttīkls tika uzbūvēts līdz Ropažu stacijai. 90. gados posmā Jugla—Ropaži vadi tika demontēti.

Ar satiksmes ministra 2011. gada 24. janvāra rīkojumu Nr. 01-03/31 no 2011. gada 29. maija dzelzceļa stacija „Ropaži” pārdēvēta par dzelzceļa staciju „Garkalne”.

2016. gadā Latvijas valdība atbalstīja Aizsardzības ministrijas lūgumu atļaut ASV armijai izmantot Garkalnes staciju. 2018. gadā tika pabeigts Garkalnes stacijas modernizācijas projekts — izbūvētas jaunas, militārās tehnikas pārkraušanai piemērotākas rampas un jauns dzelzceļa posms.

Attēlu galerija

Atsauces 

Dzelzceļa stacijas Latvijā
Dzelzceļa līnijas Rīga—Lugaži stacijas un pieturas punkti
Ropažu novads
Garkalnes novads
Kristensens

Kristensens (dāņu un /Kristensen — 'Kristena dēls', no personvārda Kristens (Christen/Kristen); sieviešu dzimtē Kristensena) ir dāņu un norvēģu cilmes uzvārds. Cilvēki ar šo uzvārdu:

 Aksels Kristensens (Axel Kristensen; 1873—1952) — dāņu sporta šāvējs;
 Alfreds Kristensens (Alfred Christensen; 1905—1974) — dāņu šahists;
 Andreass Kristensens (Andreas Christensen; dzimis 1996) — dāņu futbolists;
 Kristiāns Kristensens (Christian Christensen; 1876—1956) — dāņu vieglatlēts;
 Lāšs Kristensens (Lars Christensen; 1884—1965) — norvēģu polārpētnieks;
 Pēters Vigo Kristensens (Peter Viggo Christensen, 1892—?) — dāņu virsnieks;
 Rasmuss Kristensens (Rasmus Kristensen; 1997) ― dāņu futbolists.

 Skatīt arī 
 Ingridas Kristensenas krasts (Ingrid Christensen Kyst) — Antarktīdas piekrastes daļa Princeses Elizabetes Zemē. 
 Larsa Kristensena krasts (Lars Christensen Kyst'') — Antarktīdas piekrastes daļa Princeses Elizabetes Zemē. 

Dāņu uzvārdi
Norvēģu uzvārdi
Krāslavas pagasts

Krāslavas pagasts ir viena no Krāslavas novada administratīvajām teritorijām tā vidienē, Daugavas labajā krastā. Robežojas ar sava novada Krāslavas pilsētu un Ūdrīšu, Kombuļu, Skaistas, Kalniešu pagastiem un pa Daugavu ar Kaplavas pagastu.

Daba

Hidrogrāfija 
Upes: Skaista, Soļanka

Ezeri: Bolts, Dolgoje, Dūneklis, Krugloje, Mandeļa ezers, Olksns, Osvas ezers, Skaists, Skujiņu ezers, Skumbiņu ezers, Zirga ezers.

Vēsture 
1920. gada zemes reformas laikā Krāslavas muižu sadalīja 352 vienībās 3021 ha kopplatībā, Kambuļu muižu 168 vienībās 2269 ha kopplatībā, Ludviampoles muižu 97 vienībās 2600 ha kopplatībā, Kazanovas muižu 151 vienībā 1635 ha kopplatībā.

1935. gadā Daugavpils apriņķa Krāslavas pagasta platība bija 220,7 km² un tajā dzīvoja 7943 iedzīvotāji. 1945. gadā pagastā izveidoja Borovkas, Kombuļu, Krāslavas, Ludzīšu, Ūdrīšu un Veiguļu ciema padomes, bet pagastu 1949. gadā likvidēja. Krāslavas rajona Krāslavas ciema kolhoza «Daugava» teritoriju 1954. gadā pievienoja Kalniešu ciemam. 1990. gadā ciemu reorganizēja par pagastu. 2001. gadā Krāslavas pagasts apvienojās ar Krāslavas pilsētu, izveidojot Krāslavas novadu. 2009. gadā Krāslavas novads tika izveidots no jauna, kurā Krāslavas pagasts kļuva par vienu no administratīvajām teritorijām.

Iedzīvotāji

Apdzīvotās vietas 
Lielākās apdzīvotās vietas ir Ezerkalns (pagasta centrs), Lielie Kusiņi, Mazie Kusiņi.

Saimniecība

Transports

Izglītība un kultūra

Atsauces 

Latgale
Krāslavas novada pagasti
Stopiņi (nozīmju atdalīšana)

Stopiņi var būt:
 Stopiņi - apdzīvota vieta Salaspils novada Salaspils pagastā.
 Salaspils dzelzceļa stacijas nosaukums no 1919. līdz 1925. gadam.

Skatīt arī 
 Stopiņu novads
Gurķis

Sējas gurķis (Cucumis sativus), arī lauka gurķis, ir ložņājošs viengadīgs ķirbju dzimtas kultūraugs. Iespējams, ka gurķu izcelsmes vieta ir Indijas ziemeļi. Gurķis tiek plaši kultivēts to augļu dēļ, kas tiek saukti par gurķiem. Pasaules daļās, kur klimats ir vēsāks, gurķi tiek audzēti siltumnīcās. Siltākos apvidos tos audzē zem klajas debess. Tas ir trausls viengadīgs augs ar raupju, sukulentu un vīteņojošu stublāju.

Uzturā tiek izmantoti gurķu augļi (neīstās ogas). Gurķus pievieno salātiem, liek uz sviestmaizēm utt.

Raža 

2017. gadā visā pasaulē tika ievākti 83,8 miljoni tonnu gurķu. 77% no visas pasaules gurķu ražas ievāca Ķīnā. Ķīnai seko Irāna, Krievija, Turcija, Amerikas Savienotās Valstis, Meksika, Ukraina un Uzbekistāna.

Atsauces

Ārējās saites 

 

Ķirbju dzimta
Dārzeņi
Krievupe (stacija)

Krievupe ir dzelzceļa stacija Ropažu novada Garkalnes pagastā. Tā atrodas netālu no Vidzemes šosejas posma Rīga—Sigulda. Krievupes stacijā pietur dīzeļvilcieni, kas kursē līnijā Rīga—Sigulda, un viens reiss līnijā Rīga—Valmiera, bet nepietur vilcieni, kas kursē līnijā Rīga—Valga. Stacijā biļešu kase ir slēgta.

Vēsture 
Krievupes izmaiņas punkts uzbūvēts 2. pasaules kara laikā. 1959. gadā uz toreizējo Dzelzsbetona konstrukciju rūpnīcu Vangažos (Garkalnē) uzbūvēts dzelzceļa atzars 3 kilometru garumā. Atzars daļēji nojaukts 2013. gadā, pilnībā demontēts 2017. gadā.

Attēlu galerija

Literatūra 
 T. Altbergs, K. Augustāne, I. Pētersone. Dzelzceļi Latvijā. R: Jumava, 2009, 77. lpp. 

Dzelzceļa stacijas Latvijā
Dzelzceļa līnijas Rīga—Lugaži stacijas un pieturas punkti
Ropažu novads
Garkalnes novads
Aļona Bondarenko

Aļona Bondarenko (; dzimusi  Krivijrihā, Ukrainas PSR, PSRS) ir bijusī ukraiņu tenisiste, spēlē ar labo roku. Viņas jaunākā māsa Katerīna Bondarenko arī ir profesionāla tenisiste. Viņas augstākais sasniegums WTA tūres rangā ir ieņemtā 19. vieta, kas tika sasniegta . Kopumā vienspēlēs ir izcīnījusi 4 WTA un 8 ITF titulus. A. Bondarenko lielākais panākums ir uzvara 2008. gada Austrālijas Atklātā čempionāta dubultspēļu turnīrā kopā ar savu māsu Katerīnu. Startējusi 2008. gada Pekinas Olimpiādē, kur vienspēļu turnīrā nokļuva līdz otrajai kārtai.

Statistika

Vietas Grand Slam turnīros 

|}

Ārējās saites 

  

1984. gadā dzimušie
Ukrainas tenisisti
2008. gada vasaras olimpisko spēļu dalībnieki
Katerina Bondarenko

Katerina Bondarenko (; dzimusi  Krivijrihā) ir ukraiņu tenisiste, spēlē ar labo roku. Viņas vecākā māsa Aļona Bondarenko arī ir profesionāla tenisiste. Katerinas augstākais sasniegums WTA tūres rangā ir ieņemtā 29. vieta, kas tika sasniegta . Kopumā vienspēlēs ir izcīnījusi 1 WTA un 5 ITF titulus. K. Bondarenko lielākais panākums ir uzvara 2008. gada Austrālijas Atklātā čempionāta dubultspēļu turnīrā kopā ar savu māsu Aļonu. Piedalījusies divās Olimpiskajās spēlēs (, ).

Statistika

Vietas Grand Slam turnīros 

|}

Ārējās saites 
  

1986. gadā dzimušie
Ukrainas tenisisti
2008. gada vasaras olimpisko spēļu dalībnieki
2012. gada vasaras olimpisko spēļu dalībnieki
Ukraiņi
Bens Džonsons

Bendžamins Sinklērs Džonsons (; dzimis  Falmotā, Jamaikā) ir bijušais jamaikiešu izcelsmes Kanādas vieglatlēts, startējis sprinta distancēs. B. Džonsons uz Kanādu emigrēja 1976. gadā. Viņš bija viens no vadošajiem sprinteriem 1980. gados, kad izcīnīja 2 bronzas medaļas Olimpiskajās spēlēs un zeltu, kas vēlāk viņam tika atņemts par dopinga lietošanu. 1987. gada Pasaules čempionātā un 1988. gada Vasaras Olimpiādē viņš uzstādīja Pasaules rekordus, taču tika diskvalificēts par dopinga lietošanu un zaudēja Olimpiskā čempiona titulu un abus rekordus.

Skatīt arī 
 Vieglatlētika 1988. gada Vasaras Olimpiskajās spēlēs — Vīrieši, 100 metri

Ārējās saites 

1961. gadā dzimušie
Kanādas vieglatlēti
1984. gada vasaras olimpisko spēļu dalībnieki
1988. gada vasaras olimpisko spēļu dalībnieki
1992. gada vasaras olimpisko spēļu dalībnieki
Olimpiskās bronzas medaļas ieguvēji
Dopinga lietas vieglatlētikā
Pasaules rekordisti vieglatlētikā
Sprinteri
Olimpiskie bronzas medaļnieki vieglatlētikā
Ji Dzjaņliaņs

Ji Dzjaņliaņs (; dzimis Hešanā, Gandongā, Ķīnā) ir profesionāls ķīniešu basketbolists, spēlē spēka uzbrucēja pozīcijā, Ķīnas basketbola izlases dalībnieks. Pašlaik (2013) pārstāv CBA klubu Gandongas "Southern Tigers".

Profesionāļa karjeru sācis Ķīnas Basketbola asociācijas kluba Gandongas "Southern Tigers" sastāvā un 2007. gada NBA draftā viņu izraudzījās Milvoki "Bucks" ar kopējo 6. kārtas numuru, kā sastāvā spēlēja līdz pat 2008. gadam, līdz pārnāca "Nets" sastāvā.

Kopā ar Ķīnas izlasi spēlēja 2004. gada Vasaras Olimpiskajās spēlēs, 2006. gada Pasaules čempionātā un 2008. gada Vasaras Olimpiskajās spēlēs.

Ji Dzjaņliaņs dzimšanas gads ir bijis diskutabls jautājums, jo dažos dokumentos kā viņa dzimšanas gads ir norādīts 1984. gads, taču viņa oficiālais dzimšanas datums ir .

Statistika NBA

Regulārā sezona

Atsauces

Ārējās saites 

1987. gadā dzimušie
Guandunā dzimušie
Ķīnas basketbolisti
Spēka uzbrucēji
Milvoki "Bucks" spēlētāji
Bruklinas "Nets" spēlētāji
Vašingtonas "Wizards" spēlētāji
Dalasas "Mavericks" spēlētāji
2004. gada vasaras olimpisko spēļu dalībnieki
2008. gada vasaras olimpisko spēļu dalībnieki
2012. gada vasaras olimpisko spēļu dalībnieki
Cilvēki ar nezināmu dzimšanas datumu
2016. gada vasaras olimpisko spēļu dalībnieki
Denīza Ričardsa

Denīza Lī Ričardsa (; dzimusi  Daunergrovā, Ilinoisas štatā, ASV) ir amerikāņu aktrise un bijusī modele. Kļuvusi pazīstama 1990. gadu nogalē. Ir filmējusies tādās filmās kā Good Advice, Valentine, You Stupid Man, Scary Movie 3. 2009. gada pirmajā pusē piedalījās ASV dejošanas šova Dejo ar zvaigni 8. sezonas šovā. Viņa kopā ar savu partneri Maksimu Čerkovski izgāja no šova tā 3. nedēļā.

Ārējās saites 

 Oficiālā mājaslapa 

1971. gadā dzimušie
Amerikāņu kinoaktrises
Džordžs Klūnijs

Džordžs Timotijs Klūnijs (; dzimis  Leksingtonā, Kentuki štatā, ASV) ir amerikāņu aktieris, filmu režisors, producents un scenārists. Ir saņēmis trīs Zelta globusa balvas un divas Amerikas Kinoakadēmijas balvas.

Televīzijā debitējis 1978. gadā. Lielāku popularitāti ir ieguvis ar lomu TV seriālā ER, kurā filmējās laika posmā no 1994. līdz 1999. gadam. Šajā laika posmā piedalījies vairāku filmu uzņemšanā, tai skaitā 1997. gadā "Betmens un Robins" un 1998. gadā filmā "Ārpus redzesloka", kur pirmoreiz sadarbojās ar režisoru Stīvenu Soderbergu. 1999. gadā filmā "Trīs karaļi" Klūnijam bija galvenā loma. 2001. gadā Dž. Klūnijs filmējās komerciāli veiksmīgajā filmā "Oušena banda". 2002. gadā debitēja režisora lomā ar biogrāfisko trilleri "Bīstamā prāta grēksūdzes". Kopš tā laika režisējis arī "Arlabunakti un visu labu" (Good Night, and Good Luck) (2005), "Mīlestība bez noteikumiem" (Leatherheads; 2008) un "Marta īdas" (2011). Viņš ir saņēmis Amerikas Kinoakadēmijas balvu kā labākais otrā plāna aktieris par lomu filmā "Sīriāna" (Syriana; 2005) un ir ticis nominēts šai balvai kā labākais aktieris galvenajā lomā par lomām filmās "Maikls Kleitons" (2007), "Augstu gaisā" (2009) un "Pēcteči" (2011). Viņš ir vienīgais, kas Amerikas Kinoakadēmijas balvai ticis nominēts sešās dažādās kategorijās.

Džordžs Klūnijs darbojies arī kā scenārists un producents. Viena no viņa producētajām filmām "Argo" (2012) ieguva Amerikas Kinoakadēmijas balvu kā labākā filma. Šo balvu Klūnijs saņēma kopā ar Benu Afleku un Grāntu Heslovu. Filmējies dažādās reklāmās, arī DNB bankas reklāmā, kur viena no reklāmas versijām ieskaņota Latvijas auditorijai.

Filmogrāfija

Atsauces

Ārējās saites 

1961. gadā dzimušie
Kentuki dzimušie
Amerikāņu kinoaktieri
Amerikāņu kinorežisori
ASV scenāristi
ASV kinoproducenti
Kinoakadēmijas balvas ieguvēji aktieri
Kinoakadēmijas balvas ieguvēji producenti
Zelta globusa balvas ieguvēji
BAFTA kino balvas ieguvēji (cilvēki)
Eiropas Kino balvas ieguvēji
Vācijas basketbola izlase

Vācijas basketbola izlase ir komanda, kas pārstāv Vāciju tādās starptautiskās basketbola sacensībās kā Olimpiskās spēles, Pasaules čempionāts un Eiropas čempionāts.

Izlases lielākais panākums ir izcīnītā zelta medaļa 1993. gada Eiropas čempionātā basketbolā, bronzas medaļa 2002. gada Pasaules čempionātā.

Pašlaik (2022. gada marts) Vācijas izlase FIBA Pasaules izlašu rangā ieņem 11. vietu.

Sasniegumi

Atsauces

Ārējās saites 
 Vācijas basketbola federācija 

Basketbola izlases
Basketbols Vācijā
Irina Rodņina

Irina Rodņina (; dzimusi  Maskavā, PSRS) ir bijusī krievu daiļslidotāja. I. Rodņina ir viena no veiksmīgākajām daiļslidotājām pasaulē, viņa izcīnīja 10 Pasaules čempiones titulus pēc kārtas (1969—78) un trīs Olimpiskās čempiones titulus pēc kārtas (1972, 1976, 1980). Panākumus guvusi pāru slidojumos kopā ar Alekseju Ulanovu un Aleksandru Zaicevu. Pēc profesionālās karjeras beigām sākusi trenēt jaunos audzēkņus. 1988. gadā uzņemta Starptautiskajā sieviešu sporta slavas zālē un 1989. gadā — Daiļslidošanas slavas zālē. Tāpat ir saņēmusi visaugstāko balvu daiļslidošanā: Žāka Fevarta balvu.

Ārējās saites 

 Olympic.org profils 
 Encyclopedia Britannica profils 

1949. gadā dzimušie
PSRS daiļslidotāji
Daiļslidotāji 1972. gada ziemas olimpiskajās spēlēs
Daiļslidotāji 1976. gada ziemas olimpiskajās spēlēs
Daiļslidotāji 1980. gada ziemas olimpiskajās spēlēs
Olimpiskās zelta medaļas ieguvēji
Ar Draudzības ordeni apbalvotie (Krievija)
Ar Ļeņina ordeni apbalvotie
PSRS Nopelniem bagātie sporta meistari
Ar Darba Sarkanā Karoga ordeni apbalvotie
Olimpiskie zelta medaļnieki daiļslidošanā